**VABILO**

na predstavitev projekta »Moje volitve, moja EU«

**Si star\_a med 18 in 22 let in**

**·        te zanimajo potovanja v države Evropske unije ?  
·        ti ni vseeno kako se razvija svet okoli nas ?  
·        verjameš, da se lahko bolje soočamo s podnebno krizo in migracijami ?  
·        te zanimajo umetniške metode dela ?**

Če si na večino vprašanj odgovoril\_a z »JA«, te lepo vabimo, da se udeležiš predstavitve projekta **Moje volitve, moja EU**, ki bo potekala v **sredo 24. januarja v** **Vetrinjskem dvorcu** (Vetrinjska ulica 30, 2000 Maribor) **ob 16. uri**, kjer boste lahko konkretneje spoznali vsebino, potek in poslanstvo projekta.

Na predstavitev projekta se lahko prijaviš [tukaj](https://docs.google.com/forms/d/e/1FAIpQLSetG_EPTQflatVeoVnignYVSb5a9fv3jYO7thxvxUoBCQxrsQ/viewform.)

ČASOVNICA DOGODKA

* Predstavitev projekta (10 min)
* Nagovor o pomembnosti aktivnega državljanstva na ravni Evropske unije in vlogi razumevanja perečih tematik podnebne krize in migracij (10 min)
* Interaktivna vaja o aktivnem državljanstvu (20 min)
* Delavnica gledališča za družbene spremembe (45 min)
* Prijave in vprašanja ob kavi in prigrizkih (10 min)

Več o projektu sledi tu spodaj.

Preko projekta »Moje volitve, moja EU« (My Election, my EU) si želimo v letu 2024 okrepiti evropsko aktivno državljanstvo in spodbuditi mlade k udeležbi na volitvah poslancev in poslank v Evropski parlament. V ta namen si želimo zbrati skupino mladih iz Slovenije, ki bo sodelovala pri projektu, v katerem bodo sodelovali tudi mladi iz Italije, Avstrije, Češke in Poljske. Društvo Humanitas in KUD Transformator organizirata interaktivno predstavitev projekta, na kateri bomo mladim udeležencem in udeleženkam med 18. in 22. letom starosti predstavili vse potrebne informacije in jim omogočili vpogled v izkustvene umetniške metode dela, ki jih bomo uporabljali tekom celega projekta.

Izbrani udeleženci in udeleženke bodo nato tekom projekta v sklopu različnih večdnevnih delavnic v Italiji, Avstriji in Belgiji krepili svoje znanje o tematikah podnebne krize in migracij, s katerimi se sooča EU na dnevni ravni. Delavnice bodo z uporabo ustvarjalnih umetniških metod okrepile ne le znanje o omenjenih tematikah v EU, ampak predale udeležencem in udeleženkam tudi pomembne veščine samo-izražanja in aktivizma.